Sòm 46 Labib sou Entènèt | Tradiksyon monn nouvo a
Sòm 46​:​1-11
“Bondye se refij nou”
Bagay estrawòdinè Bondye fè (8)
Bondye fè pa gen gè ankò sou tout kò tè a (9)
Pou moun k ap dirije mizisyen yo. Yon chante desandan Kora yo+ te ekri. Nan stil Alamòt*. 46 Bondye se refij nou e li se fòs nou+,Nou ka jwenn èd li byen fasil nan moman difisil yo+. 2 Se sa k fè nou pap pè menmsi tè a tranble,Menmsi mòn yo chavire nan fon lanmè+, 3 Menmsi dlo lanmè a gwonde epi li kimen+,Menmsi mòn yo souke tèlman lanmè a move. (Sela) 4 Gen yon rivyè, branch li yo fè moun kontan nan vil Bondye a+,Tabènak* sakre ki gen glwa ki pou Sila a ki nan pi gwo pozisyon an. 5 Bondye nan vil sa a+ e pèsonn pa ka pran l.Kou l jou, Bondye ap vin pote vil sa a sekou+. 6 Nasyon yo t ap fè bri, wayòm yo te tonbe.Bondye te leve vwa l e tè a te tranble+. 7 Jewova, Chèf lame yo, avèk nou+.Bondye Jakòb la se refij* kote n ka jwenn sekirite. (Sela) 8 Vini, vin wè sa Jewova fè.Gade tout bagay estrawòdinè li fè sou tè a. 9 Li fè pa gen lagè ankò sou tout kò tè a+.Li kase banza* a e li fè lans lan fè plizyè moso.Li boule charyo pou fè lagè* yo nan dife. 10 Men sa li di: “Bay legen. Se pou w konnen se mwen ki Bondye.M ap jwenn glwa nan mitan nasyon yo+,Y ap ban m glwa sou tè a+.” 11 Jewova, Chèf lame yo, avèk nou+.Bondye Jakòb la se refij kote n ka jwenn sekirite+. (Sela)
^ Se kapab tou: “boule boukliye”.